পুজোতে ভিড়ে খুঁজে পাচ্ছেন না কাছের মানুষকে? মুশকিল আসান করবে লালবাজার

কলকাতা: পুজোতে (Durga Puja 2025) ভিড়ে প্রিয়জনকে খুঁজে পাচ্ছেন না? এবার এক ফোনেই মুশকিল আসান করবে লালবাজার। কলকাতা পুলিশ (Kolkata Police Helpline Number)। একটি বিশেষ পুজো হেলপলাইন নম্বর চালু করল লালবাজার (Lalbazar Traffic Control Room)। এক ফোন কলেই প্রিয়জনকে খুঁজে দেবে তারা। কলকাতা পুলিশের প্রধান হেল্পলাইন নম্বর হলো ৯১৬৩৭৩৭৩৭৩। এর পাশাপাশি লালবাজার কন্ট্রোল রুমে সরাসরি যোগাযোগের জন্য যে নম্বরগুলি দেওয়া হয়েছে, সেগুলি হল, ১০০, ০৩৩-২২৫০-৫০৯০, ০৩৩-২২১৪-৩২৩০।

বছর ঘুরে মা আসছেন। উৎসবের আনন্দে গা ভাসিয়েছে শহরবাসী। সারা শহর সেজে উঠেছে। পরিজন-বন্ধুদের সঙ্গে মণ্ডপে মণ্ডপে ঘুরে ঠাকুর দেখার পরিকল্পনা ইতিমধ্যেই করা হয়ে গিয়েছে। ষষ্ঠী-সপ্তমী উত্তর কলকাতা, অষ্টমী নবমীতে দক্ষিণ কলকাতা। কিন্তু, ভিড়ের মাঝে আচমকাই যদি প্রিয় মানুষটির সঙ্গে ছাড়াছাড়ি হয়ে যায়? জনসুমদ্রের মধ্যে ছোট শিশু যদি হারিয়ে যায়? দর্শনার্থীদের এই আশঙ্কা দুর করতে এবার বিশেষ উদ্যোগ কলকাতা পুলিশের (Kolkata Police)। কেউ নিখোঁজ হয়, সে ক্ষেত্রে লালবাজারের ‘মিসিং পার্সন স্কোয়াড’-এর সঙ্গে যোগাযোগ করা যাবে এই নম্বরগুলোতে, ০৩৩-২২৫০-৫১৫৩, ০৩৩-২২১৪-১৮৩৫। এছাড়া দক্ষিণ ২৪ পরগনার জেলা শিশু সুরক্ষা আধিকারিকের হেল্পলাইন ১০৯৮-এও সাহায্য পাওয়া যাবে। বিশেষ করে শিশু বা বৃদ্ধ ব্যক্তি নিখোঁজ হলে এই নম্বরে দ্রুত ফোন করার অনুরোধ জানানো হয়েছে। এই হেল্পলাইন পরিষেবা কার্যকর থাকবে ২৭ সেপ্টেম্বর থেকে ১ অক্টোবর পর্যন্ত, অর্থাৎ পঞ্চমী থেকে নবমী পর্যন্ত।

আরও পড়ুন: পুজোর আগে স্বস্তিতে সরকারি কর্মচারিরা, বেতনেও মোদিকে টেক্কা মমতার

অন্য খবর দেখুন

The post পুজোতে ভিড়ে খুঁজে পাচ্ছেন না কাছের মানুষকে? মুশকিল আসান করবে লালবাজার first appeared on KolkataTV.